2009-11-23

4.4

## País/Regió i idioma

Aquest mòdul de l'&systemsettings; del &kde; us permet seleccionar opcions de personalització que depenen de la regió del món a on habiteu. Hi ha cinc pàgines diferents en aquest mòdul, cadascuna de les quals està descrita detalladament en les següents seccions.

En la majoria de casos, simplement seleccioneu el país i l'idioma, i les altres opcions quedaran establertes de manera apropiada.

En la part inferior de les pestanyes d'aquest mòdul, podeu veure una vista prèvia de l'aspecte de les opcions de configuració. A demés dels nombres positius i negatius, podeu veure com es mostren els valors monetaris positius i negatius, les dates llargues/curtes i l'hora. Quan canvieu qualsevol de les opcions, la vista prèvia mostrarà l'efecte dels canvis que hi feu.

### Escenari

En la part superior d'aquesta pestanya podreu seleccionar el país o regió que desitgeu utilitzar.

Quan premeu canvia, apareixerà un diàleg emergent mostrant-vos grups de la majoria de països. Podeu seleccionar una d'aquestes regions i veure una llista dels països que estan disponibles per aquesta regió.

Els paràmetres dels nombres,moneda, data i hora canviaran automàticament als valors corresponents.

La part principal d'aquesta pestanya és una llist de tots els idiomes disponibles. Els programes del &kde; es mostraran en el primer idioma d'aquesta llista. Si el primer idioma de la llista no és disponible, s'utilitzarà el segon, &etc;

Utilitzant els valors de la part esquerra de la llista podeu moure l'ordre d'un idioma ressaltat cap amunt i cap avall.

Cliqueu a la llista desplegable Afegeix idioma per afegir un idioma a la llista. Si l'idioma ja és a la llista, en comptes d'això, es mourà al primer lloc de la llista.

Si només hi ha disponible l'anglès US, no s'ha instal·lat cap traducció.

Tingueu en compte que algunes aplicacions poden no estar traduïdes al vostre idioma; en aquest cas, s'utilitzarà de reserva automàticament l'anglès US.

L'idioma i el País/Regió són paràmetres independents. El canvi de l'idioma no canvia automàticament l'arranjament pels nombres, moneda &etc; al del país o regió corresponent.

### Nombres

En aquesta pàgina, podeu seleccionar opcions a sobre de com es mostraran els nombres. Els valors per omissió se seleccionen automàticament d'acord amb el país actualment seleccionat.

En la caixa de text etiquetada com a Símbol decimal, podeu introduir el caràcter que desitgeu usar per a separar la part decimal dels nombres. Aquí podaríeu posar qualsevol cosa que desitgeu, però en realitat, `.` i `,` són els dos caràcters que tenen sentit.

De manera similar, podeu escollir el caràcter que s'usarà per agrupar les unitats de mils en els nombres. Si no hi ha caràcter, ni tan sols un espai, aleshores no hi haurà separador per als milers.

Les dues caixes de text següents us permeten escollir quin prefix s'haurà d'usar pels nombres positius i negatius. Per exemple el valor per omissió pel anglès és el no tenir prefix pels positius i un `-` per als nombres negatius.

La llista desplegable Joc de dígits presenta els jocs de dígits que es poden utilitzar enlloc de la numeració aràbiga bàsica en mostrar nombres. Si seleccioneu un joc de dígits diferent a l'aràbic, s'aplicarà només als nombres que apareguin en un context d'idioma que admeti aquest joc (p. ex. els dígits Aràbic-Índics en una aplicació traduïda a l'idioma àrab), mentre que els dígits aràbics s'utilitzaran a la resta.

### Diner

Al contrari que amb els nombres ordinaris, les convencions pels valors monetaris varien d'una regió a l'altra. Fins i tot, us trobareu amb que els valors per omissió probablement seran els més adequats.

El caràcter o caràcters que representen el símbol de la moneda estan basats en el país que se selecciona. El símbol decimal, el separador de milers, i el joc de dígits funcionen com els nombres. La caixa de text etiquetada com a Dígits fraccionaris us permet especificar el nombre de dígits fraccionaris a usar en mostrar els valors monetaris.

Tant per a valores positius com negatius, podreu controlar si el símbol de la moneda precedeix o segueix al valor numèric i com distingir el signe del valor a la pantalla. Noteu que els símbols usats per al signe de la moneda són els mateixos que per a d'altres valors numèrics.

Si se selecciona la casella de selecció etiquetada com a Abans de l'import, el símbol de la moneda apareixerà precedint al valor numèric. Si aquesta casella de selecció està sense seleccionar el símbol monetari apareixerà al darrere del valor numèric.

Hi ha cinc opcions de manejar el símbol monetari:

- L'opció Entre parèntesi mostra el valor numèric entre parèntesi.

- L'opció Abans de l'import mostra el signe abans del valor numèric, però després de qualsevol símbol de moneda present.

- L'opció Després de l'import mostra el signe després del valor numèric, però abans del símbol monetari present.

- L'opció Abans de la moneda mostra el signe abans del valor numèric així com qualsevol símbol monetari que puga haver-hi.

- L'opció Després de la moneda mostra el signe després del valor numèric així com del símbol de la moneda que puga haver-hi.

### Data i hora

Si useu un sistema de calendari diferent al Gregorià, el podeu triar des de la primera caixa desplegable.

Igualment, si els nombres en les cadenes de data i hora han d'utilitzar altres dígits que els aràbics, es pot seleccionar un altre joc de dígits en la segona llista desplegable.

A la resta d'aquesta pàgina, hi ha caixes de text per a l'hora, data llarga i data curta, en les que podreu introduir cadenes de format per a controlar el mode en el que es mostren les hores i les dates.

Excepte els codis especials descrits a sota, qualsevol altre caràcter en les cadenes de format son mostrades literalment. Els codis especials consisteixen en un signe `%` seguit d'un caràcter, tal i com es mostra en la llista de codis de sota:

- Codis del format horari:

  - `HH` - L'hora segons un rellotge de 24 hores, usant dos dígits (de 00 a 23).

  - `hH` - L'hora segons un rellotge de 24 hores, usant un o dos dígits (de 0 a 23).

  - `PH` (p en majúscula) - L'hora segons un rellotge de 12 hores, usant dos dígits (de 01 a 12).

  - `pH` (p en minúscula) - L'hora segons un rellotge de 12 hores, usant un o dos dígits (de 1 a 12).

  - `MM` - El minut actual usant dos dígits (de 00 a 59).

  - `SS` - El segon actual usant dos dígits (de 00 a 59).

  - `AMPM` - Bé am o pm depenent de l'hora. D'utilitat amb `PH` o `pH`.

- Codis del format de la data:

  - `YYYY` - L'any, usant 4 dígits.

  - `YY` - L'any, usant 2 dígits.

  - `MM` - El mes, usant 2 dígits (de 01 a 12).

  - `mM` - El mes, usant 1 o 2 dígits (de 1 a 12).

  - `MONTH` - El nom del mes.

  - `SHORTMONTH` - El nom del mes abreujat.

  - `DD` - El dia, usant 2 dígits (de 01 a 31).

  - `dD` - El dia, usant 1 o 2 dígits (de 1 a 31).

  - `WEEKDAY` - El nom del dia de la setmana.

  - `SHORTWEEKDAY` - El nom del dia de la setmana abreujat.

Finalment, hi ha quatre caixes de combinació que us permet seleccionar el primer dia, el primer i el darrer dia laborable de la setmana i el dia de la setmana de pràctica religiosa en el vostre país.

### Altres

Podeu seleccionar el format per omissió del paper amb la llista desplegable etiquetada com a Format del paper.

Useu la llista desplegable etiquetada com a Sistema de mesures per a seleccionar els sistemes de mesura imperial o mètric.