# &konqueror;, el gestor de fitxers

## Carpetes i rutes

A &UNIX; i &Linux; totes les carpetes estan ordenades en una jerarquia simple. Començant des d'una carpeta (també anomenada directori arrel o root), dita estructura descendeix en diferents branques que poden contenir fitxers i subcarpetes. Això significa que podeu anar des de qualsevol carpeta a una altra pujant fins que abasteu un punt comú i després descendint per les subcarpetes apropiades fins abastar el vostre objectiu.

La posició de qualsevol fitxer o carpeta en l'estructura (també anomenada arbre de directoris) es pot descriure per la seva ruta, la qual és una simple llista de carpetes per les que s'ha de descendir fins abastar la carpeta de destí. Per exemple `/home/roser`; la carpeta `roser` és la subcarpeta de `home`, la qual és la carpeta de més alt nivell, i `/home/roser/paraules.txt`; el fitxer `paraules.txt` roman en aquesta subcarpeta. El prefix / en aquestes rutes representa la carpeta de més alt nivell, l'arrel.

Cada carpeta accessible des del vostre sistema; incloent aquelles a sobre d'altres particions de disc dur, la vostra disquetera, i el &CD-ROM;, apareixeran en l'arbre descendent a partir de /, les seves rutes exactes dependran de com vàreu configurar el vostre sistema (consulteu també la secció La disquetera i el lector de &CD-ROM;).

Cada usuari en un sistema &UNIX; / &Linux; té la seva pròpia carpeta d'inici per a mantenir-hi els seus propis fitxers i arranjaments, per exemple `/home/jordi` i `/home/roser`. El símbol ~ s'usa molt sovint per a representar la carpeta d'inici de l'usuari, de manera que `~/carta.txt` es refereix al fitxer `carta.txt` en la meva carpeta personal.

Tingueu en compte que sovint s'usa el terme directori en comptes de carpeta.

## Modes de vista

En el mode gestor de fitxers, el &konqueror; llista quins fitxers i subcarpetes resten continguts en una certa carpeta i pot proveir-vos quelcom d'informació a sobre seu. La ruta de la carpeta que esteu mirant es mostra en la barra d'eines Localització. El mode en el que &konqueror; mostra els fitxers i carpetes dependrà fonamentalment de l'elecció que feu del mode de vista: Visualitza Mode de vista. Els modes disponibles estan subratllats a sota.

Vista d'icones

- Mostra una icona i un nom adequat per a cada fitxer o subcarpeta en la carpeta actual.

  Alguns tipus de fitxers poden mostrar una vista prèvia del seu contingut en comptes de la seva icona per omissió. Els tipus de fitxer seleccionats per a visualitzar les seves vistes prèvies es controlen des del submenú Visualitza Vista prèvia. Per a més detalls consulteu la secció Vistes prèvies de fitxer d'aquest manual.

Vista multicolumna

- És similar a Vista d'icones excepte que els continguts en la carpeta actual resten organitzats en columnes en comptes de files. Aquest tipus de vista també permet les vistes prèvies.

Vista d'arbre

- Es pot usar per a navegar a través de l'arbre de carpetes començant a la carpeta actual. Cada fitxer i subcarpeta es mostra en la seva pròpia línia. Les carpetes es poden expandir per a rellevar els seus continguts fent un simple clic dret sobre un petit signe + que precedeix dita carpeta. De manera similar, es pot ocultar el contingut d'una carpeta fent clic dret sobre un petit signe -.

  Afegida al nom de fitxer i al llarg de la mateixa línia es troba informació detallada. Els detalls es controlen a través del submenú Visualitza Mostra detalls.

Vista de llista informativa

- Mostra cada fitxer sobre una línia a part de manera similar a la Vista de llista detallada excepte que la informació detallada és específica del tipus de fitxer. Aquesta característica resta controlada pel submenú Visualitza Visualitza com.

  Per exemple: Si el tipus de fitxer és carpeta, aleshores es mostrarà la informació que conté. En visualitzar imatges JPEG es mostraran les dimensions del píxel i la dada EXIF si està disponible, i en visualitzar text pla es mostraran les línies, paraules, caràcters i el seu format.

Vista de llista detallada

- Mostra cada fitxer o carpeta sobre una línia a part, com a una icona seguida pel nom i la seva informació. La quantitat d'informació mostrada és controlada pel submenú Visualitza Mostra detalls.

Vista de text

- Similar a la Vista de llista detallada excepte que les icones no es mostren i que el primer caràcter en cada línia serà / si l'element és una carpeta.

Vista d'imatges

- &konqueror; es transforma en un simple visualitzador d'imatges dintre de la carpeta actual. Gran part de la finestra principal representa una imatge seleccionada i a un dels costats tot de miniatures dels fitxers d'imatge dintre d'aquest directori emprades com a vista prèvia.

Vista de mides de fitxer

- Crea una representació visual de l'arbre de carpetes reflectint les mides del seu contingut. L'àrea de la finestra representa tot l'espai de disc usat pels continguts en la carpeta actual. Les subcarpetes i els seus continguts es representen com a blocs rectangulars. L'àrea de cada bloc serà proporcional a la mida del seu contingut. Es poden controlar diverses modificacions a aquesta vista mitjançant el menú Visualitza.

### Consells informatius de fitxer

En marcar la caixa Mostra els consells de fitxer en la pàgina Comportament del diàleg de configuració del &konqueror; farà aparèixer una petita finestra informativa emergent quan el punter del ratolí resti a sobre d'un nom fitxer o carpeta, o d'una icona.

Si la caixa de selecció Mostra vistes prèvies en els consells de fitxer està marcada, la finestra emergent mostrarà una petita imatge del contingut del fitxer.

### Vistes prèvies de fitxer

Seleccionant Visualitza Vista prèvia des de la barra de menú, s'obrirà un submenú que us permetrà previsualitzar certs tipus de fitxers.

Generalment això significa que la icona del fitxer serà substituïda per una petita imatge mostrant els continguts del fitxer.

Si la vista prèvia del fitxer està habilitada per a Fitxers de so el fitxer serà reproduït sempre que el cursor del ratolí es situï a sobre del nom de fitxer o sobre la icona.

Tingueu en compte que las vistes prèvies del fitxer tan sols estaran disponibles en els modes Vista d'icones i Vista multicolumna.

Degut a que el &konqueror; ha de llegir molt més que el nom d'un fitxer i d'altres detalls per a generar una vista prèvia, aquestes podrien no ser apropiades quan es visualitzen fitxers en disquets o des d'un sistema remot. La pàgina Vistes prèvies del diàleg de configuració del gestor de fitxers us permet deshabilitar-les per a protocols com ftp a on la lectura de dades addicionals es demoraria molt.

## Navegació

Per arribar a un fitxer amb el &konqueror; primer haureu de navegar a través de l'arbre de carpetes fins trobar la carpeta que contingui aquest fitxer.

Per a moure's d'una carpeta a l'altra simplement pugeu i baixeu per l'arbre:

- Per a descendir a un subcarpeta feu clic esquerra a sobre del seu nom o icona, o si ja l'heu seleccionada (veure a sota) simplement premeu &Intro;.

- Per a pujar per l'arbre de carpetes, feu clic en el botó Amunt de la barra d'eines, o useu &Alt;Cursor amunt, o empreu l'opció de la barra de menús Vés Amunt.

Per a seleccionar un fitxer o subcarpeta en la carpeta mostrada sense obrir-lo/a empreu les fletxes amunt i avall del teclat per a moure-us a través dels elements. L'element seleccionat serà ressaltat i es mostrarà quelcom d'informació a sobre del mateix en la barra d'estat.

En establir el mode de vista a Mode d'arbre us pot ajudar a localitzar carpetes en l'arbre sota la carpeta actual. En aquest mode cada carpeta es mostra com a una petita caixa a l'esquerra. Si la caixa conté un signe +, en fer clic esquerra a sobre seu (i no a sobre del nom de la carpeta o de la icona) es mostrarà un subarbre mostrant els fitxers i subcarpetes continguts en aquesta carpeta. La petita caixa canviarà per a mostrar un signe -. El clic esquerra a sobre seu plegarà el subarbre. Una vegada s'hagi trobat la carpeta que esteu cercant, el clic esquerra a sobre del nom de la carpeta o de la seva icona l'obrirà.

El Barra lateral també pot ser-vos d'ajuda per a navegar pel sistema de fitxers.

Podeu anar directament a qualsevol carpeta introduint la seva ruta en la barra d'eines de localització de la finestra o en la caixa de diàleg que es mostra quan s'invoca l'element de la barra de menús Localització Obre localització o la drecera de teclat &Ctrl;O. La característica de Compleció de text del &konqueror; us pot ser útil. No us oblideu que a &Linux; / &UNIX; els noms de fitxers i carpetes distingeixen entre majúscules i minúscules.

Una vegada que ja us heu mogut a una nova carpeta podeu tornar a la selecció anterior emprant el botó Enrere de la barra d'eines, l'element de la barra de menús Vés Enrere o la drecera de teclat &Alt;Cursor esquerra. Una vegada realitzada l'operació d'anar enrere podreu tornar endavant. Useu el botó Endavant de la barra d'eines, l'element Vés Endavant de la barra de menús o la drecera de teclat &Alt;Cursor dret.

Alternativament, també podeu escollir entrar a la carpeta pare fent clic Amunt a sobre de la barra d'eines, l'element de la barra de menús Vés Amunt o la drecera de teclat &Alt;Cursor amunt.

Si manteniu premut el &BER; mentre el cursor del ratolí està a sobre dels botons Amunt, Enrere o Endavant de la barra d'eines, apareixerà un menú amb les localitzacions visitades més recentment.

### Trobar fitxers i carpetes

Si no sabeu o no recordeu a on es troba un fitxer o carpeta dintre del vostre sistema, aleshores useu el botó de la barra d'eines Cerca fitxer o l'opció Eines Cerca fitxer... de la barra de menús. Això encastarà l'aplicació de cercar &kfind; en la finestra del &konqueror;. Per a més informació a sobre de l'ús de &kfind; consulteu el seu manual.

Si el nom d'un fitxer o carpeta comença amb un punt, aleshores és que es tracta d'un fitxer o carpeta ocult/a, i normalment el &konqueror; no el mostrarà. Per a veure'ls empreu la barra de menús Visualitza Mostra fitxers ocults .

Un altre motiu per la que el &konqueror; no pot mostrar el fitxer o carpeta que esteu mirant és que podríeu tenir configurat un connector de Filtre de vista per a certs tipus de fitxers.

### La disquetera i el lector de &CD-ROM;

Qualsevol disquetera, unitat de &CD; o partició de disc dur que tingueu al vostre sistema usualment apareixerà en les carpetes `/` , `/mnt` o `/auto` amb una ruta com `/mnt/floppy` o `/mnt/cdrom`. Els detalls dependran de com heu muntat el vostre sistema.

&UNIX; / &Linux; requereixen que munteu un disquet o &CD-ROM; quan els tingueu inserits a dintre de la unitat, i que munteu d'altres particions de disc dur quan vulgueu accedir a les mateixes. També és necessari desmuntar un disquet o &CD-ROM; abans de treure'l de manera que el sistema sàpiga que ja no està disponible.

La manera de fer això dependrà de com estigui configurat el vostre sistema:

- Podeu tenir una aplicació d'automuntatge, Automount, en aquest cas no us haureu d'ocupar explícitament de muntar-lo i desmuntar-lo, tot i que pot donar-se el cas que ocasionalment el &CD-ROM; comenci tot sol sense cap motiu aparent.

- Podria ser que al vostre escriptori tingueu icones de disquetera, de &CD-ROM; i de disc dur, en aquest cas el clic del &BER; a sobre de la icona muntarà la unitat corresponent. A més s'obrirà una finestra del &konqueror; que mostrarà els continguts de la unitat. Per a desmuntar-la feu un clic dret a sobre de la icona i escolliu l'element Desmunta. Per a veure com crear una icona com aquesta consulteu la secció Crea nou... en aquest manual.

- O ho podeu fer al mode tradicional, introduint en una finestra de consola de text:

  ``mount /mnt/floppy``

  per a muntar, per exemple, la disquetera, i

  ``umount /mnt/floppy``

  per a desmuntar-la (`umount` i no `unmount`).

  En comptes que calgui obrir una consola de text per a introduir les ordres `mount` o `umount`, potser preferireu emprar la característica del &konqueror; Eines Executa una ordre (&Ctrl;E).

## Esborrar fitxers i carpetes

El &konqueror; us ofereix tres maneres per a disposar d'un fitxer o carpeta no desitjat:

- Els podeu moure cap a la carpeta `Paperera`, el qual és el mètode més segur atès que els podreu recuperar si us adoneu que heu comés un error.

- També podeu simplement esborrar-los. Aquesta acció elimina l'entrada a la carpeta i afegeix l'àrea del disc que ocupava el fitxer a la llista d'àrees lliures del disc, de la mateixa manera que emprant l'ordre `rm`.

El mètode més simple per esborrar un fitxer o carpeta és posicionar-se amb el punter del ratolí a sobre del seu nom o icona i prémer el &BDR;, el qual mostrarà un menú que conté les opcions A la paperera i Esborra.

O, si heu seleccionat l'element, el menú de la barra de menús Edita us oferirà les opcions A la paperera i Esborra.

Supr mourà l'element/s seleccionat/s cap a la paperera.

&Maj;Supr els esborrarà realment, vertadera i irrevocablement esborrats.

No sereu capaç d'eliminar un fitxer o carpeta si no teniu els permisos adequats per a fer-ho; per a més detalls consulteu la secció sobre Mode superusuari.

## Moure i copiar

Per a copiar un fitxer o subcarpeta entre carpetes podeu:

- Posicionar el punter del ratolí a sobre del seu nom o icona i mantenir premut el &BDR;, el qual invocarà un menú amb l'opció Copia. Escolliu aquesta.

  O si l'element està seleccionat podeu emprar el botó Copia a sobre de la barra d'eines, l'element Edita Copia de la barra de menús o la drecera de teclat &Ctrl;C. D'aquesta manera també podeu seleccionar múltiples fitxers o carpetes a copiar/moure.

- Navegar fins la carpeta en la que voleu copiar l'element i aleshores enganxar-hi el nou element emprant el botó Enganxa de la barra d'eines, l'opció Edita Enganxa de la barra de menús, la drecera de teclat &Ctrl;V, o moure el punter del ratolí fins una àrea buida de la finestra i mantenint premut el &BDR; apareixerà un menú que contindrà l'opció Enganxa.

Moure un fitxer o subcarpeta entre carpetes es pot fer de la mateixa manera com es copia, excepte que vós seleccioneu l'opció Talla o &Ctrl;X en comptes de Copia. L'element que haureu Tallat serà eliminat de la carpeta original quan feu Enganxa a dins de la nova carpeta.

També podeu copiar o moure elements seleccionats a una altra carpeta emprant Edita Copia fitxers (F7) o Edita Mou fitxers (F8), o seleccionant Copia a o Moure a des del menú desplegable que s'obté en fer clic dret a sobre d'un fitxer o nom de carpeta en la finestra del gestor de fitxers.

Potser no sereu capaç de copiar o moure fitxers o carpetes sinó disposeu dels permisos adequats, per a més informació consulteu la secció Mode superusuari per a més informació.

### L'ús d'arrossegar i deixar anar

El &konqueror; també permet copiar i moure arrossegant i enganxant els fitxers i carpetes.

Podreu fer això tenint dues instàncies del &konqueror; una mostrant la carpeta des de la que voleu copiar i l'altra mostrant la carpeta de destí. Situeu el punter del ratolí a sobre de l'element que voleu copiar o moure, aleshores, mantenint premut el &BER;, arrossegueu-lo cap a un lloc buit en la carpeta de destí. Deixeu anar el botó i se us presentarà un menú amb les possibilitats Copia o Mou. Assegureu-vos de deixar l'element en una àrea buida de la vista de la carpeta de destí - el deixar-lo a sobre d'un altre nom de fitxer o icona podria causar problemes.

També podeu configurar el &konqueror; per a mostrar més d'una carpeta dintre de la seva finestra i arrossegar i deixar entre elles.

Vistes separades per arrossegar i deixar

Aquesta instantània il·lustra l'ús de l'opció Finestra Divideix la vista esquerra/dreta de la barra de menús, també disponible amb la drecera de teclat &Ctrl;&Maj;L, per a dividir la finestra principal del &konqueror; en dues vistes, cadascuna d'elles mostrant els continguts d'una carpeta diferent.

Per a poder mostrar carpetes diferents en cada vista és millor assegurar-se que no estan enllaçades; les caixes a la cantonada inferior dreta haurien d'estar buides.

La vista activa, aquesta serà la que es mostra la seva ruta a la barra de localització i que respondrà a les ordres de navegació i de la barra de menús, es mostra per la llumeta verd en la cantonada inferior esquerra. Per a tornar activar una vista, feu clic esquerra a sobre d'una àrea buida o en la seva barra d'estat.

Per eliminar una vista activa de la finestra del &konqueror; empreu la drecera de teclat &Ctrl;&Maj;R, l'opció Finestra Elimina la vista activa en la barra de menús, o feu clic del &BDR; a sobre de la barra d'estat i escolliu l'opció Elimina la vista des del menú resultant.

Si useu les pestanyes al &konqueror;, podeu arrossegar i deixar entre pestanyes deixant el fitxer o carpeta a la solapa de la pestanya de destí, no caldrà que hi aneu. La pestanya de destí passarà al davant, permetent-vos continuar amb l'arrossega i deixa del fitxer o carpeta.

### Noms de fitxers duplicats

Si intenteu enganxar un fitxer en una carpeta que ja conté un fitxer amb el mateix nom, el &konqueror; mostrarà un diàleg emergent avisant-vos de l'existència d'aquest fitxer. Aleshores podreu escollir:

- Sobreescriu l'antic fitxer amb el copiat de nou. Si esteu copiant múltiples elements podreu emprar el botó Sobreescriu-ho tot.

- Cancel·lar l'operació d'enganxat prement el botó Omet o Auto salta.

- Donar un nom diferent al fitxer en ser aquest copiat. Podeu fer això introduint un nou nom a la caixa d'entrada de text o dir-li Proposa al &konqueror;. Quan ja estigui fet, premeu el botó Reanomena.

## Selecciona múltiples fitxers

Algunes vegades voldreu esborrar, copiar o moure un nombre de fitxers que seran similars en alguna manera. Per exemple podríeu voler moure tots els fitxers gràfics en format .png d'una carpeta a l'altra. El &konqueror; simplifica aquesta operació permetent-vos seleccionar múltiples fitxers basant-se en similituds en els seus noms de fitxer.

Empreu l'element Edita Selecció Selecciona... de la barra de menús o la drecera de teclat &Ctrl;+ Això mostrarà una caixa de diàleg en la que podreu introduir un nom de fitxer que contingui caràcters de comodí com *, el qual coincideix amb qualsevol número de caràcters, i ? el qual coincideix amb un únic caràcter. Premeu Bé i el &konqueror; ressaltarà tots els fitxers que el seu nom coincideixi. Per exemple;

- ``flag*.png`` seleccionarà tots els noms de fitxer que el seu nom comenci per les lletres flag i finalitzin per `.png`.

- ``memo?.txt`` seleccionarà `memo1.txt` i `memo9.txt` però no `memo99.txt`.

Una vegada seleccionat un interval de fitxers, podreu reduir la selecció emprant l'opció de la barra de menús Edita Desselecciona... o la drecera de teclat &Ctrl;- per especificar quins dels fitxers seleccionats hauran de ser eliminats de la selecció.

Empreu la drecera de teclat &Ctrl;U o l'opció de la barra de menús Edita Desselecciona-ho tot o simplement feu clic del &BER; a sobre d'un espai buit per a cancel·lar la selecció.

Fins i tot podeu invertir la selecció, és a dir, desseleccionar tots els fitxers i seleccionar els que no ho estaven. Per a fer això empreu l'opció de la barra de menús Edita Inverteix selecció o la drecera de teclat &Ctrl;*.

També podeu seleccionar múltiples fitxers i carpetes mantenint premuda la tecla &Ctrl; mentre feu clic individualment a sobre de cada fitxer o carpeta. Això capacita el que pugueu moure o copiar múltiples fitxers i carpetes cap a diferents localitzacions al mateix temps emprant aquest mateix mètode.

Es poden emprar certes dreceres de teclat en els modes de vista de llista, arbre i text:

Espai

- Alterna la selecció actual.

Insert

- Alterna la selecció actual i baixa al següent element.

&Ctrl;Cursor amunt, &Ctrl;Cursor avall, &Ctrl;Inici, &Ctrl;Fi, &Ctrl;RePàg, &Ctrl;AvPàg

- Moure la selecció, alternant-la tota sempre sobre la marxa.

&Maj;Cursor amunt, &Maj;Cursor avall, &Maj;Inici, &Maj;Fi, &Maj;RePàg, &Maj;AvPàg

- Ho desselecciona tot, es mou la selecció, ho selecciona tot sobre la marxa.

Una vegada seleccionats els fitxers correctes les operacions normals d'eliminar, copiar o moure seran aplicades alhora a sobre de tots els fitxers seleccionats.

Depenent del vostre tipus de teclat i «locale», podeu trobar-vos amb que les dreceres de teclat &Ctrl;+, &Ctrl;- i &Ctrl;* sols funcionin amb les tecles +, - i * del teclat numèric.

## Crea nou

Quan el &konqueror; estigui en el mode de gestor de fitxers, seleccionant Crea nou des del menú Edita o des del menú desplegable que s'obté amb el clic del &BDR; a sobre d'una àrea lliure en una vista de carpeta oferint-vos un submenú que us permetrà crear qualsevol de les següents accions en la carpeta actual:

Fitxer Enllaç a l'aplicació...

- Aquesta opció es molt útil si voleu crear una icona que obri una aplicació en particular. Obre una caixa de diàleg amb tres pàgines amb pestanyes. La primera, General, és a on escollireu una icona i el text que apareixerà amb aquesta. La segona pàgina, Permisos, us permet seleccionar qui podrà usar o modificar la icona. A la pàgina Aplicació haureu d'entrar el Ordre amb que s'executarà l'aplicació, per exemple, `kedit` iniciarà l'editor de text &kedit;. `kedit /home/roser/todo.txt` obriria el fitxer `/home/roser/todo.txt` en el &kedit;. Opcions avançades com els tipus de fitxer que pot obrir aquesta aplicació també estan disponibles de d'aquesta pàgina.

  Per a fer que la icona de l'aplicació aparegui a sobre del vostre escriptori, creeu l'enllaç a la vostra carpeta `~/Desktop` (aquesta podria tenir un nom diferent depenent de com vàreu instal·lar el &kde; al vostre sistema) o accediu al submenú Crea nou... amb el clic dret a sobre d'una àrea lliure de l'escriptori en comptes de a dintre d'una finestra del &konqueror;.

  Si teniu una gran quantitat d'enllaços a aplicacions especialitzades i no voleu desordenar l'escriptori, aleshores per quina raó no crear-los en la vostra carpeta d'aplicacions. Podreu accedir-hi des del &konqueror; escollint Vés Aplicacions. Després creu una única icona al vostre escriptori per obrir la vostra carpeta d'aplicacions, la qual normalment estarà en `~/.kde/share/applnk`.

  Per a posar un enllaç a una aplicació en el plafó, primer creu-lo en la carpeta d'aplicacions, després arrossegueu la icona cap a una àrea neta del plafó.

Fitxer Enllaç a la localització (URL)...

- Això us permet crear una icona per obrir el &konqueror; a un carpeta en particular o una pàgina web. Com amb Enllaç a l'aplicació... podreu fer que la icona de l'aplicació aparegui al vostre escriptori creant l'enllaç a la vostra carpeta `~/Desktop` o anant al submenú Crea nou... fent clic dret a sobre d'una àrea lliure de l'escriptori. Quan el creu per primera vegada el text mostrat amb la icona contindrà la ruta completa o l'&URL;. Podreu canviar-lo fent clic dret a sobre de la icona, seleccionant Propietats... i introduint el text preferit a la pàgina amb la pestanya General.

Dispositiu Unitat de disquet...

- Empreu aquesta opció per a crear una icona que mostrarà una disquetera i que obrirà una instància del &konqueror; mostrant els continguts del disquet. Per a desmuntar el disquet quan s'hagi finalitzat, feu clic dret a sobre de la icona i seleccioneu Desmunta. A la pràctica no té perquè tractar-se d'una disquetera sinó que pot ser qualsevol disc dur o partició en els vostre sistema que normalment no estigui muntada. En la majoria dels casos voldreu crear una icona al vostre escriptori.

Dispositiu Disc dur...

- Aquesta opció és similar a Unitat de disquet... però per a una unitat de disc dur o partició.

Unitat de CD/DVD-ROM...

- Aquesta opció és similar a Unitat de disquet... però per a una unitat de CD o DVD.

Carpeta...

- Un mètode fàcil de crear una nova (sub)carpeta.

Fitxer de text...

- Empreu això per a crear un fitxer de text ordinari, buit. S'obrirà una caixa de diàleg per a que pugueu introduir el nom del vostre nou fitxer.

Fitxer HTML...

- Crea l'esquelet d'un fitxer font HTML. Quan escriviu el nou nom de fitxer en la petita caixa de diàleg probablement sigui millor donar-li una extensió `.html` per evitar confusions.

Document de presentació...

- Crea l'esquelet d'un document de &kpresenter; del &koffice;. Indiqueu al seu nom una extensió `.kpr`.

Document de text...

- Crea l'esquelet d'un document de &kword; del &koffice; emprant l'estil estàndard de plantilles del &kword;. Indiqueu al seu nom una extensió `.kwd`.

Document de full de càlcul...

- Empreu això per a crear un nou full de càlcul de &kspread; del &koffice;, i anomenar-lo amb una extensió `.ksp`.

Document d'il·lustració...

- Crea un nou document de &kontour; del &koffice;. Anomeneu-lo amb l'extensió `.kil`.

## Canviar noms i permisos

El mode més fàcil per a canviar el nom d'un fitxer o carpeta és fer clic dret a sobre seu i seleccionar Reanomena, així com simplement optar per prémer la tecla F2 després d'haver-los seleccionat.

Per a canviar el nom o els permisos d'un fitxer o carpeta feu clic dret a sobre del seu nom i seleccioneu l'element Propietats..., o si heu seleccionat el fitxer o carpeta, aleshores podeu usar l'opció de la barra de menús Edita Propietats.

Aquesta operació mostrarà una caixa de diàleg de propietats amb dues pàgines amb pestanyes:

- General, la qual ofereix quelcom d'informació a sobre de l'element i us permet canviar el seu nom i, si es tracta d'una carpeta, la seva icona associada.

- Permisos, la qual us mostra el propietari i els permisos d'accés, i us permet canviar dits permisos.

### Copia i reanomena

Si voleu fer una còpia d'un fitxer existent amb un nom diferent, potser com a còpia de seguretat, a la mateixa carpeta que el fitxer original, feu un Copia normal, després quan feu Enganxa apareixerà una caixa de diàleg queixant-se que el fitxer ja existeix. Simplement introduïu el nou nom a la caixa de text del diàleg i premeu el botó Reanomena (o si us sentiu amb mandra premeu el botó Proposa i es generarà un nou nom).

### Mode superusuari

Si esteu treballant com a un usuari normal i intenteu accedir a fitxers que no estan a la vostra carpeta personal és molt probable que se us impedeixi de fer-ho i se us mostrarà un missatge d'error com S'ha denegat l'accés.

Per accedir a aquests fitxers haureu d'accedir com a administrador del sistema, el que d'altra manera es coneix com a superusuari o `root`.

En comptes de sortir i entrar altra vegada, podeu iniciar el &konqueror; des del menú K en mode de superusuari seleccionant Sistema Gestor de fitxers (mode superusuari). Se us demanarà per la contrasenya de `root` i si la introduïu correctament el &konqueror; s'iniciarà amb tots els privilegis d'accés per a tots els fitxers del vostre sistema.

Tingueu cura. Com a superusuari (`root`), tindreu un control total del vostre sistema, i una ordre errònia pot fàcilment crear un dany irrevocable.

A més, el connectar-se a la Internet des de `root` és una idea extremadament dolenta, atès que incrementa molt la vostra vulnerabilitat davant d'un atac maliciós.

## Configurar associacions de fitxer

El &kde; proporciona algunes aplicacions amb les que obrir diferents tipus de fitxers. La majoria de les vegades, els valors per omissió no us donaran problemes, però el &konqueror; proporciona un potent sistema per a permetre canviar l'aplicació emprada per obrir cada tipus de fitxer. Per obtenir més detalls, escolliu l'element del menú Arranjament Configura Konqueror..., seleccioneu Associacions de fitxer en el diàleg de configuració, i feu clic a Ajuda.

## A la línia d'ordres

Tot i que el &konqueror; és un gestor de fitxers gràfic (IGU) molt potent i flexible, hi ha ocasions en les que un usuari experimentat de &Linux; / &UNIX; desitja descendir al més bàsic i treballar al nivell de la línia d'ordres.

Podríeu obrir, per exemple, una instància del &konsole;, potser amb l'opció de la barra de menús del &konqueror; Eines Obre terminal o amb la drecera de teclat &Ctrl;T.

Si tan sols desitgeu iniciar un programa o veure un &URL;, l'opció Eines Executa una ordre (&Alt;F2) és molt més fàcil.

Eines Executa l'ordre shell... (&Ctrl; E) obre una petita finestra de diàleg de línia d'ordres, a on podreu introduir una ordre com `ps -ax | grep kdeinit` . Tingueu en compte que no permet totes les característiques dels caràcters de control per a un terminal, de manera que las aplicacions com `top` i `less` no funcionaran adequadament, tot i que si estaran disponibles immediatament al no patir cap retard per l'inici del &konsole;.

Per a operacions més complexes, el &konqueror; disposa d'una altra característica molt pràctica, l'opció Arranjament Mostra l'emulador de terminal de la barra de menús obre una finestra de terminal amb una vista a dintre del &konqueror;. I mentre la icona d'enllaç sigui visible a la cantonada inferior dreta de cada vista, el terminal seguirà tots els canvis de carpeta que feu a la vista del gestor de fitxers normal.

Incloure l'emulador de terminal